Valle Idrottslag organiserer idretten i hele kommunen. Laget har i noen sesonger hatt et A-lag i fotball. Indre Agder Futsal spiller innendørsfotball og vant NM i 2005 med flere spillere fra Valle. Ellers er det stor aktivitet innen skiidrett, særlig langrenn. Sammen med Sirdal Idrettslag arrangerer klubben et av Norges største turrenn, Sesilåmi. Turmarsjen Bispevegmarsjen fra Fyresdal til Valle har også vært populær. Etter at Valle tettsted fikk idrettshall har breddeidretten blomstret.